
Dagens Danmark 

Mandag den 6. november var skuespilleren Lars Bom i TV- 
programmet Dagens Danmark på DR 1 kl. 19 for at fortælle om 
sin ufo-oplevelse som ganske ung. Fra SUFOI deltog Ole 
Henningsen med kommentarer til Lars Boms beretning 



Vært i studiet var Vibeke Hartkorn, der indledningsvis spurgte Lars Bom, 
hvordan han generelt stiller sig til det uforklarlige. 




Almindeligvis stiller Lars Bom sig dybt skeptisk til mystiske og vil til enhver 
tid søge efter en forklaring. 




Lars Bom fortalte derefter om sin ufo-oplevelse som ganske ung på en strand 
på øen Menorca i Middelhavet i sommeren 1978: 


„Ude over havet ca. 200 m fra strandkanten, måske mere, så vi en lysende 
,guldkugle', som bevægede sig langsomt langs kysten med retning fra vest 
mod øst. 

Størrelsen på den lysende kugle har jeg svært ved at huske, men jeg mener, 
den var på størrelse med en mellemstor til stor badebold, og den bevægede 
sig med en fart af ca. 7-8 km i timen ca. 20 meter over vandet. 

Hastigheden var ikke højere, end at vi kunne gå langs stranden og følge den, 
indtil den forsvandt rundt om en klippepynt. 

Og vi var en 20 - 30 mennesker, der på denne måde gik langs stranden og 
iagttog den lysende kugle." 


R 1 OAGENS DANMARK 



SUFOIs Ole Henningsen var tidligere i pressen stødt på Lars Boms udtalelser 
om oplevelsen og satte sig for at grave i detaljerne, fordi han havde en ide om, 
at den måske kunne sættes i forbindelse med nogle oplevelser, som danske 
turister havde haft i det spanske tilbage i halvfjerdserne. 



Det kunne godt ligne noget i den retning, men uden den tværgående lysstreg, 
sagde Lars Bom om et af de billeder, Ole Henningsen havde medbragt i TV- 
studiet i Århus. Billedet er taget den 22. juni 1976, hvor mange mennesker på 
De kanariske Øer i Atlanterhavet iagttog fænomenet, der i dette tilfælde 
skyldtes opsendelsen af en Poseidon raket fra en amerikansk atomubåd. 





Heller ikke en anden observation fra Mallorca, der blev understøttet af 
fotografier taget af danske turister, kunne rent tidsmæssigt sættes i 
forbindelse med den observation, Lars Bom og hans venner havde gjort fra 
Menorca, understregede Ole Henningsen. 

Han tilføjede, at de offentliggjorte data, der findes for området vedr. 
raketopsendelser fra ubåde eller fra landjorden, ikke svarer til tidspunktet for 
Lars Boms observation, så pr. definition har Lars Bom stadig set en ufo. 



Ole Henningsen og Lars Bom havde lejlighed til at fortsætte samtalen og diskutere 
den spændende observation efter TV-udsendelsen. 

Foto: Ole Henningsen 


DRs program Dagens Danmark sendte for sidste gang 14. december 2006. 
Ufo-indslaget i Dagens Danmark kan ses på adressen: 

http://www.dr.dk/DRl/daqensdanmark/Artikler/2006/ll/06/130818.htm 

UFO-Mail har tidligere detaljeret omtalt Lars Boms observation fra 1978. Den 
kan ses på adressen: 

http://www.ufo.dk/ufo-mail/2006/um06-074.php 

„Julestjerner" 
og ISS på himlen i Julen 

Af Ole Henningsen 

Den ellers meget klare planet Venus optræder ofte som 
„Julestjerne" på himlen, men den er i øjeblikket for tæt på Solen 
til at kunne ses. Som det blev nævnt i forrige ufo-mail, står 
planeterne Mars og Jupiter meget klart på morgenhimlen her ved 
juletid. 

Jupiter „står op" i sydøst ved 06.45-tiden i øjeblikket og Mars 
følger efter en halv times tid senere. 









For de knapt så morgenduelige, er der mulighed for at se en anden form for 
„julestjerne", nemlig Den internationale Rumstation ISS på aftenhimlen i julen. 
Rumstationen kredser i øjeblikket i en bane der varierer mellem 326 og 357 
kilometers højde over Jorden, og stationens hastighed i rummet ligger på godt 
27.000 km/t. 

Det tager derfor kun rumstationen halvanden time at komme hele vejen rundt 
om Jorden. 

Når den om nogle år er fuldt udbygget vil den være 43 m bred - 10 m højere 
end Rundetårn - og 88 m lang - omtrent størrelsen af en fodboldbane. 
Vingefanget incl. monterede solpaneler vil være 108 m, og det hele vil veje 
450 ton. 


Fra den 21. december kan man nogle minutter hver aften se rumstationen lavt 
på den sydlige himmel fra Danmark. Gå ud i god tid. Tidspunkterne kan svinge 
lidt. 


Dato 

Start 

Max. højde 

Slut 

Tid 

Højde 

Retn. 

Tid 

Højde 

21. december 

18:41 


SV 

18:42 

17 

SSV 

18:42 


SSV 

22.december 

17:29 


ssv 

17:31 

17 

ssø 

17:32 


sø 

22.december 

19:03 


vsv 

19:04 

14 

vsv 

19:04 


vsv 

23. december 

17:51 


SV 

17:53 

27 

ssø 

17:54 


sø 

24. december 

ssv 

16:41 

16 

ssø 

16:43 


øsø 

24. december 

18:13 


vsv 

18:16 

37 

s 

s 

25. december 

17:01 


SV 

17:03 

27 

ssø 

17:06 


0 

25. december 

vsv 

18:37 

18 

ssv 

18:37 


SV 

26. december 

17:23 


vsv 

38 

s 

17:27 


øsø 

18:58 


V 

19 

vsv 

43 

sø 

27. december 

V 

11 

vsv 

vsv 

28. december 

37 

s 

0 

28. december 

V 

18:10 

39 

s 

18:11 


ssø 

øsø 

V 

28 

ssv 

30. december 

39 

s 

17:22 


øsø 

30. december 

18:52 


vsv 

17 

SV 

SV 

31. december 

V 

17:42 

28 

ssv 

17:44 


sø 

1. januar 

18:03 


vsv 

18:05 

18 

ssv 

18:07 


ssø 

2. januar 

16:50 


V 

16:53 

28 

ssv 

16:55 


ssø 

3. januar 

17:13 


vsv 

17:15 

18 

ssv 

17:17 


ssø 

Christer Fuglesang under en af sine rumvandringer ved ISS. 

Foto: NASA 

Fuglesang i rummet! 

- men ikke over Danmark 

Nej, der er ikke sendt kanariefugle ud i rummet, men den svenske ESA- 
astronaut, Christer Fuglesang, fik tidligere på måneden sin debut i rummet 
med opsendelsen af den amerikanske rumfærge Discovery til Den 
internationale Rumstation ISS. 

Man kunne i nyhederne i TV se den svenske astronaut oppe i rummet fremvise 
et papskilt med en personlig hilsen til Sverige og Norge. 

Men det var ikke en hilsen til de nordiske broderfolk, hvor Danmark så af en 
eller anden årsag manglede. Det var faktisk fordi den svenske astronauts far er 
nordmand. 

Den svenske astronaut har allerede 3 gange i den forløbne uge foretaget 
såkaldte rumvandringer i forbindelse med placering af solceller til 
strømforsyning og selve udbygningen af rumstationen med nye moduler, der 
er bragt op nede fra Jorden. 

Rumfærgen Discovery's ophold ved Rumstationen skulle på nuværende 
tidspunkt være slut, og Fuglesang derfor i rumfærgen Discovery allerede være 
på vej mod Jorden igen. 

Efter de foreløbige planer lander han forhåbentlig sammen med de øvrige 
astronauter i god behold i USA igen den 22. december. 

Man kan derfor ikke fra Danmark kigge op på himlen og få øje på Discovery og 
Fuglesang ved rumstationen. 

Fuglen er fløjet! 


"brrrF^bTrTfi 1 ^^ 










Videofilmet objekt ved 

Silkeborg 

Af Ole Henningsen 

Jeg så en mærkelig tingest for en uges tid siden og tog den også 
på video, men inden jeg udfylder observationsskemaet, så 
venligst fortæl mig, om I også undersøger hændelsen - checker 
med luftvåbnet om de havde fly oppe mv., eller om I „blot" 
arkiverer observationerne? 

Sådan lød indledningen til en henvendelse fra en yngre mand i Virklund syd for 
Silkeborg, da han kontaktede SUFOI angående sin observation og videofilm. 

Vi undersøger gerne fotosager i det omfang, vi har ressourcerne til det i 
SUFOI. I den anledning er vi så heldige at kunne trække på flere frivillige 
medarbejdere med kendskab til fotografering og billedbehandling. 

Om vi tjekker hos luftvåbnet eller evt. andre myndigheder beror naturligvis i 
høj grad på en vurdering af, om det vil være relevant i det konkrete tilfælde. 
Under alle omstændigheder vil vi dog meget gerne kunne dokumentere en 
sådan sag til vort rapport- og fotoarkiv, og beder derfor altid om yderligere 
oplysninger. Og de dukkede hurtigt op fra vor observatør: 

„Ud af vinduet i mit kontor ser jeg fredag den 28.juli 2006 mellem 22:00 og 
22:15. ved et tilfælde en forholdsvis stor ildkugle direkte på vej mod mig. Har 
lige set filmen Armageddon, så hjertet slår lige en ekstra gang. Fænomenet 
ligner i første omgang noget fra denne film. 

Mit videokamera ligger på skrivebordet > så det griber jeg straks og begynder at 
filme. 

Efter få sekunder flyver den mærkelige tingest hen over huset, og jeg kalder 
på min kone, mens jeg løber ud ad fordøren og filmer objektet igen, da det 
kommer til syne på den anden side af huset. 

Det ligner mest af alt en flyvende ,telefon-boks med ild i rumpen ' da der 
hverken er styrevinger eller lignende. 

Objektet er vel nogle kilometer oppe i luften og flyver med jævn fart hen over 
himlen. 

På et tidspunkt forsvinder objektet ind i skyerne ude over Herning. 

Der er blå himmel, og kun med få skyer ude i horisonten. 

Der hørtes ikke en lyd. 

Jeg har 1 1/2 minuts video samt billeder jeg har udtrukket af videoen. Håber 
at måtte høre jeres kommentarer til denne observation." 

Efterfølgende er det konstateret, at der ikke har været fly i området, ligesom 
Flyvertaktisk Kommando i Karup på forespørgsel gør opmærksom på, at det 
filmede objekt intet har med fly at gøre. 




På dette enkeltfoto fra den undersøgte videofilm ses det filmede objekt 
omtrent midt i billedet. 

Den fremsendte videofilm understøtter observatørens forklaring på udseendet 
af det observerede objekt, selv om der er tale om 2 ret korte videosekvenser. 
Disse optagelser er foretaget i fri hånd, og de er ret rystede. Videokameraet 
forsøger endvidere automatisk at stille skarpt på objektet, hvilket bevirker at 
kun meget få øjeblikke står skarpt i fokus. 

Observatøren forsøger heldigvis også at zoome ind på objektet, og der findes 
derfor nogle få enkeltbilleder, hvor objektet er i fokus og ses ret tydeligt. 



Ovenstående 2 enkeltfotos fra videofilmen viser helt klart et 
højt, opretstående, kantet mørkt objekt med et lille lysende 
parti midt i bunden. 

I et forsøg på at fremhæve detaljer i billederne, er disse 
kraftige udsnitforstørrelser justeret mht. lysstyrke og 
kontrast m.v. 









SUFOIs Fotoundersøgelse 

Efter billederne at dømme er der ingen tvivl om, at der er observeret og 
videofilmet en varmluftballon. 

Ikke bemandet men en mindre legetøjsballon forsynet med et lys forneden, 
der tjener til ballonens opdrift. 

Sådanne balloner kan have utallige former og er blevet opsendt, observeret og 
også indberettet til SUFOIs Rapportafdeling adskillige gange gennem årene. 
Senest har der været flere opsendelser fra Allerød-området i Nordsjælland i de 
seneste 3-4 år, og en nærmere omtale af denne sag, kan ses på adressen: 

http://www.sufoi.dk/ufo-mails/um-2005/um05-061.php 

I det aktuelle tilfælde fra Virklund, kan der eksempelvis have været tale om en 
stor mørk plastpose/sæk forsynet forneden med et diagonalkryds af tynd 
ståltråd eller tynde pinde. Diagonalkrydset kan være medvirkende til at give 
den firkantede form forneden, der tilsyneladende ses på et af billederne. 
Varmekilden behøver blot være et tot tvist, vat eller lign.fastgjort i 
diagonalkrydset og vædet med brændbar væske. 

Man vil så umiddelbart have udsyn til det brændende materiale og altså kunne 
se flammen/flammerne - også på en vis afstand. 

Objektets/lyskildens størrelse på optagelserne taget i betragtning er det vort 
gæt i SUFOI, at ballonen er opsendt indenfor en relativ kort afstand fra 
observatørens bopæl. 

Det skulle ikke undre, om der evt. kunne have været omtale heraf i lokale 
dagblade/ugeaviser. 

Ikke nødvendigvis opsendelsen, men at andre måske har observeret det 
samme. Desværre har vi dog ikke til www.ufo.dk fået indberettet andre 
observationer, der er sammenfaldende med den fremsendte videooptagelse, 
hverken steds- eller tidsmæssigt. 

Udvalgte beretninger 

I den senere tid har SUFOI via rapportskemaet på adressen 
www.ufo.dk modtaget en del ældre men også nyere ufo¬ 
beretninger, som vi i denne ufo-mail bringer et udvalg af: 

Observatørerne fortæller: 

6933 Kibæk Januar eller februar 1978 eller 1979 

Det skete, da jeg var barn, så episoden ligger en del år tilbage, så jeg og mine 
forældre kan ikke huske det nøjagtig årstal, dato og måned. Men selve hændelsen 
står meget tydeligt. 

Jeg var 8 eller 9 år. Årstallet 1978 eller 1979. Det var vinter med sne. Vi 
mener, det er januar eller februar. Vores nabodreng og jeg var taget om for at 
slæde på en bakke i nærheden af hans hjem. Jeg havde min hund med. En 
gravhund, som jeg bandt til en pæl, der hvor vi slædede. Landskabet er her 
meget bakket. En stor bakke, der er delt af en lille vej. Vi slædede ned af den 
lille bakke, så vi ikke skulle komme til at slæde ud på vejen. Det er ved at 
være mørkt, da hunden giver sig til at pive og hive skræmt i snoren. Vi bliver 
selvfølgelig opmærksom på den og undrer os over, hvorfor den ter sig sådan. 
Nabodrengen siger så. Se der - og peger op ad bakken på den anden side af 
vejen. Der er en stor rund lysende plet/cirkel, ca. 6-8 m i diameter, på sneen. 







Det var ligesom at se en kegle fra en enorm stor lommelygte. Der var bare lige 
den forskel, at lyset ikke kom nogen steder fra. Der var ingen lysstråle nogen 
steder fra. Der var heller ingen lyd, dog undrer det mig, at hunden reagerede 
så stærkt, måske den har kunne høre eller mærke noget, som vi ikke 
opfangede. 

Hvordan lyscirklen kom der, så vi ikke, men den forsvandt bare på stedet. 
Altså så vi ikke noget, der fløj eller gled væk. Den forsvandt lige så pludselig, 
som når man trykker på en lyskontakt. Den var der allerhøjest 3-4 minutter. 
Sikkert mindre, men det føltes længe. Jeg var nu lige så skræmt som min 
hund og løb hurtigt hjem. Ligeledes gjorde nabodrengen. 

Da jeg kom hjem, var jeg helt ude af den, rystede og græd, viste jo ikke hvad 
dette var, og begge mine forældre kunne både se og mærke, at jeg havde 
været ude for noget, der havde skræmt mig. Jeg forklarede mine forældre det 
ligeså snart, de have fået beroliget mig lidt. De ville derom med det samme for 
at se, om der var spor efter noget, måske i sneen. 

Jeg var rædselslagen. Ville ikke være alene hjemme, men bestemt heller ikke 
med derom igen. Enden af det blev dog, at vi gik derom igen. Måske en halv til 
hel time senere. Der var intet spor efter hverken mennesker eller andet i 
sneen. Sneen var heller ikke smeltet. 

Resten af min barndom var jeg bange for at cykle forbi dette sted, når det var 
mørkt, så et stort indtryk har det gjort, at se for mig noget uforklarligt. Hvad 
det var, ved jeg ikke, men da lyset ingensteds kom fra, har jeg haft svært ved 
at finde ud af, hvad det var. Det kan ikke have været biler, da de umuligt kan 
lyse derop, samt har lygterne en lysstråle. Her sidste år mødtes jeg igen med 
nabodrengen, og jeg sagde... kan du huske da...., ja det kunne han. Og mine 
forældre kan også huske, da jeg kom hjem og var skræmt. 

8766 Nørre Snede 27. december 1995 

Det er efterhånden ved at være mange år siden, men det er en oplevelse jeg aldrig 
glemmer. Vi var 5 kammerater, der skulle til halbal i Jelling. Vi havde aftalt og mødes 
ved en af dem til en øl inden vi skulle afsted. 

Vi mødes ved kammeraten ca. 20.00. Jeg havde ikke selv nogen øl med, så en 
klassekamerat og jeg selv blev enige om at gå ned på Statoil-tanken, som 
ligger i krydset. Huset, hvor vi var, ligger op til den lokale sportsplads, og 
derfor ville vi lige smutte over den, for at skyde genvej. 

Da vi var nået halvvejs over fodboldbanen, fik jeg øje på noget mærkeligt på 
himmelen. Lige over vores hoveder var en sølvfarvet ovalformet gendstand. 
Den var mørkelagt, dog var der genskin fra gadelys eller lignende. Jeg 
stoppede op og spurgte min kammerat om, hvad det var. Vi blev hurtige enige 
om, at det ikke var et fly eller lignende. Genstanden var lydløs. 

Efter at have observeret genstanden i ca. 5 min. gik vi videre. Efter at have 
gået nogle meter blev vi opmærksomme på, at genstanden bevægede sig i 
samme retning, som vi gik. Vi stoppede igen, det samme gjorde genstanden. 
Vi kiggede et min. eller to. Efter at genstaden havde bevæget sig, vil jeg skyde 
afstanden til ca. 200-800 meter. Vi var nu blevet så utrygge ved situationen, 
at vi satte i løb, og forsatte ned og købte vores øl. Da vi havde handlet, gik vi 
samme vej tilbage. Vi kiggede igen op på himmelen, men nu var genstand 
væk. Vi forsatte tilbage til de andre kammerater og fortalte historien. Det er 
mange år siden, men d en har indprintet sig. 



2800 Lyngby 4. august 1996 

Observation en del år gammel, men jeg skrev forløbet ned og er efter en diskussion 
med colleagues blevet overtalt til at berette om den: Dato for observation: 
1996.08.04. 

Kl. ca 18.20 Ermelundsstien ved Lyngby (2800) umiddelbart syd for Statoil 
tanken på Klampenborgvej så jeg UFO (UFO for mig at se, idet jeg aldrig har 
været istand til at finde en „naturlig/rationel" forklaring på observationen). 

Jeg blev tricket af lyden af et fly, som fik mig til at se op. (har altid 
interesseret mig for fly, har selv svævefløjet i mange år, og det er for mig en 
helt almindelig adfærd at kaste et blik opad, når et fly passerer. Det aktuelle 
var en turbo-prop, formentlig F50. Samtidig med, at jeg så flyet, så jeg noget 
næsten lodret over mig, som virkede kugle-formet og metallic farvet, 
formentlig lavere end turbo-prop flyet (men svært at bedømme). Begge (fly & 
UFO) ændrede i et vist omfang heading under observationen, flyet til mere 
vestlig retning, UFOén til mere nordlig retning. Deres "kurs-krydsninger" skete 
i en ca 90 grader vinkel. 

UFOén drejede mod N/NV (skønnet) og forsvandt med noget, der lignende høj 
hastighed, idet den, jo længere den kom bort, mere og mere lignede en oval 
figur (kan sagtens være korrekt, selv om jeg oprindelig opfattede en 
kugleform, det var næsten lodret nede fra). Under forløbet, hvor den hastigt 
bevæger sig bort, opfatter jeg dens flyvning som med skiftende hastighed, 
eller som delfin flyvning. Uden tidtagning opfatter jeg forløbet som varende 
15-20 sekunder, måske lidt mere. 

6990 Gørding december 1997 

Mig og min søster, kørte for nogle år siden på en lille landevej uden for landsbyen 
Gørding i Vestjylland. Da vi begge lagde mærke til et objekt, som så ud til at svæve i 
luften inde over nogle marker længere fremme på vores højre side. 

Efter at have holdt øje med objektet et par hundrede meter standsede vi bilen 
og gik begge ud for at se, hvad det var. Det, der slog os mest, var, at den stod 
fuldstændig stille i luften uden at lave den mindste lyd. Den var forholdsvis 
stor. Det er lidt svært at bedømme størrelsen, da vi ikke ved, hvor langt væk 
den faktisk var, men vil skyde på omkring på størrelse med en mellemstor 
flyver. Objektet lå vandret i luften, var trekantformet, sort og havde hvide lys i 
hvert hjørne samt et rødeligt lys i midten. 

Efter at have studeret objektet i et par minutter, begyndte det pluseligt at 
flyve mod venstre for derefter at forsvinde med en utrolig hastighed. Vi har 
siden da diskuteret dette mange gange, og vi er aldrig før kommet til enighed 
om hvad det faktisk var, indtil jeg så dette billede i et tv program og kunne 
genkende objektet fra den vinteraften. Efter at have vist det til min søster er vi 
begge enige om, at det var netop sådan et objekt som vi har set. 

6500 Vojens 29. september 2006 

Er på vej til arbejde kl. 06.13. Cykler på cykelstien mellem Vojens og Haderslev, 
nærmere betegnet mellem landsbyerne Styding og Hammelev. Det er meget mørkt, 
men dog stjerneklart. Pludselig kommer der et skarpt lys bagfra - tror det er en lastbil 
på vejen, der kører med projektørlysene tændt. Dog er der ikke en lyd, og der er 
heller ingen lastbil. 

Ser så en orangerød kugle komme lidt skråt bagfra min højre side (sydvest) 
flyve lige over mig for så at forsvinde over buskene/træerne, der står på min 
venstre side (nordøst). 



Der er ingen lyd - ingen skarpe lys - ingen hale, kun kuglen. Synet varer max. 
3 sek., for da jeg kommer fri af buskene (ca. 15 sek. senere), er der intet at 
se. Et min. senere kommer en modkørende cyklist, som stopper mig og 
spørger, om jeg har set det meget skarpe lys på himlen - må svare, at jeg kun 
har fået det skarpe lys bagfra, og at jeg har set en rødorange kugle flyve over. 
Han har ikke set kuglen. Vi bliver enige om at det må være en ufo, og at den 
ikke var så højt oppe endda - Jeg vil umiddelbart skyde på 400 meter oppe og 
størrelsen svær at bedømme - men idet den flyver over? Udstrakt arm - på 
størrelse med en 2 krone. Månen var større og stjernerne meget mindre. 

Det var ikke noget fra flyvestationen - det er jeg og den modkørende cyklist 
enige om. 

4060 Kr. Såby 2. november 2006 

Jeg kom kørerne ud fra en lille by (Kr. Sonnerup), hvor jeg først ser en rødlig 
genstand på himlen N-V retning ca. 30 grader over horisonten, som jeg troede var en 
nødraket fra en båd der var i havsnød på issefjorden. 

Der kom yderlig to rødlige genstande til syne. De danner en 1/4 af en cirke. På 
det her tidspunkt drejer jeg mod nord ad hovedvej 53 som går til Fredriksund 
og kan se dem begynde at tage en anden kurs, men bliver forstyrret af en lille 
skov (strandskoven) så først, da jeg er kommet 2/3 gemmen skoven, kan jeg 
se at de har skiftet retning og befinder sig nu over en anden skov (ryeskov) N- 
0 retning ca. 25/30 grader over horisonten. Jeg er nu kommet helt fri af 
skoven og kan se, at nu er der kun to tilbage, og de er på vej ud over 
Isefjorden igen. De begynder nu på at tænde og slukke skiftevis og samtidige 
bevæge sig vertikalt og bevæger sig mod nord. Jeg følger dem så helt frem til 
Ejby, hvor min søn er hos nogle venner, hvor jeg henter ham. Da han kommer 
ud til bilen viser jeg ham dem. Og vi kører ud, hvor vi kan få frit udsyn. Vi 
følger dem så længe, de er på himlen. De forsvinder så i nordlig retning. 

Jeg vil bruge min søns udtryk på den her oplevelse: SYRET!!!!!! 

9632 Møldrup 21. novembe 2006 

Det var skyet og tæt på at blive mørkt, og enkelte stjerner kunne ses på himlen. Jeg 
kiggede ud af kvistvinduet fra min stue og så en lysprik på himlen, der næsten lignede 
en fyrværke ri raket, der var på vej mod toppen for at eksplodere. Jeg tænkte 
umiddelbart ikke nærmere over det, da det efterhånden er normalt på denne tid af 
året, at folk begynder at prøve deres fyrværkeri af, og det sker ofte i den retning i ca. 
samme højde (10 grader over horisonten) og lysintensitet. Jeg kiggede alligevel fordi 
jeg ventede på eksplosionen. Den eksploderede dog ikke efter ca. 5 sekunders 
observation og blev sært nok hængende ca. på samme sted på himlen. 

Da jeg kiggede nærmere, havde genstanden noget, der lignede blinkende 
trafiklys, og jeg troede derfor, at det var en flyver, der var kommet langt ned, 
men den bevægede sig ikke rigtig ud af stedet, som en flyver gør. Genstanden 
virkede til at være omkring 0,5 km væk, baseret på lysstyrken på typiske 
flytrafiklys. 

Min nysgerrighed blev for alvor vakt, da jeg opdagede at den dansede uroligt 
og tilfældigt rundt på stedet på en måde, som hverken en flyver eller 
helikopter kan gøre. Jeg kunne se den bevægede sig, fordi jeg kiggede 
gennem grenene på vores bladløse birketræ i haven. Det var endnu lyst nok til 
at skelne grenene fra himlen. 




Jeg åbnede vinduet for at kunne se den tydeligere og observerede 
bevægelserne i omkring et halvt minut. Bevægelserne var ca. en fingerbredde 
store, som når man holder sin pegefinger ud i strakt arm. Der var skyet på det 
område, hvor genstanden befandt sig. 

Jeg løb nedenunder og kaldte på min mor, og jeg løb herefter ned i indkørslen 
for at studere genstanden, som jeg vurderer, nok var nu mellem 0,5 og 1 km 
væk og stadig ca. 10 grader over horisonten. Vi observerede begge 
genstanden i et par minutter og så flere af de usædvanlige bevægelser. Vi var 
begge enige i at det ikke var nogen almindelig flyver. 

Genstanden blinkede i en rytme på 4 eller 5 blink skiftende mellem røde og 
hvide lys placeret i en rhombeform i hvert af dens 4 hjørner og et ekstra lys i 
midten. Blinkene var symmetriske og hver cyklus varede omkring 2 sekunder. 
Det lignede stadig trafiklys, men virkede lidt mere "avanceret" og en smule 
kraftigere. 

Jeg løb derefter ind efter en kikkert og ind efter min far. Da jeg kom ud igen, 
var genstanden blevet svagere og var på vej ned bag træerne mod syd. 
Igennem kikkerten kunne jeg ikke rigtig se flere detaljer, end da jeg først så 
den, og det var for mørkt til, at jeg kunne se en form. Jeg gætter på, at den nu 
var mellem 2 og 5 km væk. 

Desværre kunne min far ikke se noget, og genstanden var nu ca. lige så svag 
som en stjerne. Min far og mor gik herefter indenfor igen. Jeg gik herefter 
længere op ad vejen mod sydøst for at blive fri for træerne, så jeg kunne få 
udsyn ud over en mark mellem to gårde ned til ca. 2 grader over horisonten. 
Genstanden var nu så langt væk, at jeg gennem kikkerten kun kunne fange 
enkelte glimt. Jeg kiggede regelmæssigt rundt for at checke, om der ske kunne 
være flere genstande i andre retninger, men der var ikke nogen. 

Efter ca. 3-4 minutter fangede jeg et par glimt af den ca. 6-8 grader over 
horisonten på vej mod skyerne, og så forsvandt den. 

Da vi bor på landet, er det svært at bedømme, om der var lyd, da der kører 
landbrugsmaskiner og biler rundt i det fjerne, så evt. lyd fra genstanden ville 
være svært at adskille fra andre lyde, men jeg kunne ikke høre noget fra den 
retning. En helikopter ville have larmet meget mere. 

Havde genstanden ikke bevæget sig som den gjorde, havde jeg troet, det var 
en almindelig flyver eller en helikopter. Faktisk troede jeg senere, den var på 
vej tilbage, men dette var en almindelig flyver på vej mod nord-nord-øst, og 
dens trafiklys skiftede mellem hver side af vingerne. 

5000 Odense C 9. december 2006 

Da objektet observeres, tror jeg først, at det er et stjerneskud og siger til min søn, at 
han skal se, men et splitsekund efter ombestemmer jeg mig, fordi lyset ikke er hvidt 
og legemet er stort, men svagt oplyst og med et rødt/orange område i midten. 

Derfor tror jeg det er en satellit, men legemet bevæger sig meget hurtigt af en 
satellit, så jeg undres. 

Da legemet så et sekund senere laver et naturstridigt skarpt sving i den 
voldsomme hastighed, som legemet havde, så må jeg give op. Jeg ser ofte 
stjerneskud, flyvemaskiner og satellitter. Havde legemet bare fløjet i den 
samme lige bane, så havde jeg stadig spekuleret på, hvad det var, men havde 
ikke skrevet til jer. 

Men dette legeme var enten meget stort, eller fløj i en lav højde fuldstændigt 
lydløst, så det var ikke drevet af en forbrændingsmotor, i hvert fald ikke som 
vi kender den. Det var et cirkelrundt legeme, med et ikke særlig lyst omrids og 
med en orangerødt centrum, som udgjorde ca. 1/4 del af diameteren, og den 



var heller ikke særlig oplyst. Et stjerneskud eller en satellit lyser meget 
kraftigere og klarere. Legemet blinkede ikke, lysene var konstante og svage. 
Legemets bevægelse på himlen var unaturlig. Hastigheden var meget stor, ca. 
45° på 3-4 sek. men højden var svær at afgøre, så hastigheden kan ikke 
umiddelbart beregnes. Legemet fyldte meget mere på himlen end et fly, måske 
som et rutefly i 2-3 km højde, men det var ikke et fly. Formen var cirkelrund. 
Legemet foretager en drejning venstre om sin bevægelsesretning og krydser 
sit egen tidligere flyveretning i en vinkel på ca. 90° og forsvinder. 

Jeg har tidligere set lyskegler lave lignende hurtige bevægelser på himlen, og 
det vil være min eneste naturlige forklaring. Men dette var ikke en lyskegle, 
legemet var faktisk meget svagt oplyst, og der var ingen lyskegle eller lysspor 
fra bevægelsen. Bevægelsen var så hurtig, og drejningen blev foretaget i en 
hastighed, som ikke kan foretages af en flyvemaskine, det er udelukket. 

En oversigt over øvrige indberetninger kan ses under Observationsoversigt på 
adressen: www.ufo.dk 



Redaktionen af ufo-mail vil gerne benytte lejligheden til at ønske læserne en 
glædelig jul og et godt nytår. 

På gensyn i 2007! 


"brrrr^ 1f bTmi 1f ^^ 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle himmelfænomener og 
spændende tilbud på ufo-materialer. 















